Kinnitatud Kiltsi Põhikooli direktori 8.01.2018

käskkirjaga nr 3

# Kiltsi Põhikooli õpilaste teadmiste ja oskuste ning käitumise ja hoolsuse hindamise, järgmisse klassi üleviimise ning klassikursust kordama jätmise põhimõtted ja kord.

# Hindamisjuhendi alus

# Kiltsi Põhikooli hindamisjuhendi aluseks on Põhikooli- ja gümnaasiumiseadus, Põhikooli riiklik õppekava, Kiltsi Põhikooli õppekava.

# Kiltsi Põhikooli õppeaasta on jagatud trimestriteks.

# Trimestrid jagunevad I trimester 12 täisnädalat (hinded 1.dets), II trimester 11 nädalat (hinded 9.märts), III trimester 12 nädalat (hinded 8. juuni). 9. klassi hinded välja kolm tööpäeva enne esimest lõpueksamit.

1. **Teadmiste ja oskuste hindamise eesmärk ja teavitamine**
	1. Kiltsi Põhikooli õpilaste teadmiste ja oskuste hindamise eesmärk on:
		1. toetada õpilase arengut;
		2. anda tagasisidet õpilase õppeedukuse kohta;
		3. innustada ja suunata õpilast sihikindlalt õppima;
		4. suunata õpilase enesehinnangu kujunemist, suunata ja toetada õpilast edasise haridustee valikul;
		5. suunata õpetaja tegevust õpilase õppimise ja individuaalse arengu toetamisel;
		6. anda alus õpilase järgmisesse klassis üleviimiseks ning kooli lõpetamise otsuse tegemiseks
	2. Kiltsi Põhikooli õpilaste teadmiste ja oskuste ning käitumise ja hoolsuse hindamise, järgmisse klassi üleviimise ning klassikursust kordama jätmise põhimõtted ja kord on avalikustatud kooli kodulehel ja seda tutvustatakse õpilastele, lapsevanematele, eestkostjatele või hooldajatele.
	3. Lapsevanemaid teavitatakse jooksvatest hinnetest õpilaspäeviku või ekooli kaudu ja vajadusel vähemalt korra trimestris hinnetelehtedega.

# Teadmiste ja oskuste hindamine

* 1. Õpilase teadmisi ja oskusi hindab õpetaja õpilase suulise vastuste, kirjalike ja praktiliste tööde ning praktiliste tegevuste alusel, arvestades õpilase teadmiste ja oskuste vastavust õppekavas esitatud nõuetele.
	2. Esinemine isadepäeva peol, jõulupeol ning emadepäeva kontserdil annab ülevaate õppekavas ettenähtud tulemuste omandamisest. Õpetajal on õigus hinnata õpilase praktilisi oskusi kooli üritustel esinemise eest. Ürituselt puudumist käsitletakse samadel alustel õppetunnist puudumistega.
	3. Õpilase teadmisi ja oskusi võib hinnata kujundava hindamise põhimõttel arvestades eelkõige õpilase arengut võrreldes tema varasemate saavutustega. Kujundava hindamise põhimõtted on sätestatud Kiltsi Põhikooli õppekavas.
	4. Trimestri või poolaasta õpitulemuste omandamist kontrollivate kirjalike tööde (kontrolltööde) aeg kavandatakse kooskõlastatult teiste õppeainete õpetajatega (teavitatakse eKooli kontrolltööde tabelis) ja õpilastega. Päevas võib olla üks kontrolltöö\*.

\*Kontrolltööna käsitletakse kirjalikku või praktilist teadmiste kontrollimist, mis hõlmab rohkem kui kolmes õppetunnis käsitletud materjali.

* 1. Õpilast, kes õpib individuaalse õppekava järgi, hinnatakse vastavalt individuaalses õppekavas ette nähtud hindamise korrale.
	2. Kui suulist vastust, kirjaliku või praktilist tööd või selle tulemust on hinnatud hindega „puudulik" või ”nõrk" või on hinne jäänud välja panemata, antakse õpilasele võimalus järelevastamiseks või järeltöö sooritamiseks.
	3. Järelevastamist ja järeltööd saab sooritada individuaalseteks konsultatsioonideks ette nähtud ajal 10 õppepäeva jooksul arvestades hinde ekooli kandmisest.
	4. Järeltöö hinne kantakse töö hindega samasse päevikuruutu, kasutades märki „ /" või on parandatud hindele lisandunud \*.
	5. Kui õpilane puudub järeltöö sooritamise ajal mõjuval põhjusel, lepitakse aineõpetajaga kokku uus järeltöö aeg.
	6. Kui õpilane kasutab kõrvalist abi või kirjutab maha, hinnatakse tema suulist vastust, kirjaliku või praktilist tööd hindega ,,nõrk".
	7. Tegemata või tähtajaks esitamata tööd kantakse ekooli märgiga „X“ ja õpilasel on kohustus töö esitada 10 õppepäeva jooksul. Töö esitamata jätmise korral hinnatakse töö hindega „nõrk“.
	8. I-IX klassi õpilaste teadmisi ja oskusi hinnatakse viiepallisüsteemis:

Hinde «5» («väga hea») saab õpilane, kelle suuline vastus (esitus), kirjalik töö, praktiline tegevus või selle tulemus on vastab täiel määral õppekavas esitatud nõuetele (90-100%).

Hinde «4» («hea») saab õpilane, kelle suuline vastus (esitus), kirjalik töö, praktiline tegevus või selle tulemus on üldiselt õppekava nõuetele vastav, kuid pole täielik või esineb väiksemaid eksimusi (75-89%).

Hinde «3» («rahuldav») saab õpilane, kelle suuline vastus (esitus), kirjalik töö, praktiline tegevus või selle tulemus on üldiselt õppekava nõuetele vastav, kuid esineb puudusi ja vigu (50-74%).

Hinde «2» («puudulik») saab õpilane, kelle suuline vastus (esitus), kirjalik töö, praktiline tegevus või selle tulemus on osaliselt õppekava nõuetele vastav, esineb olulisi puudusi ja vigu (20-49%).

Hinde «1» («nõrk») saab õpilane, kelle suuline vastus (esitus), kirjalik töö, praktiline tegevus või selle tulemus ei vasta õppekava nõuetele (0-19%).

* 1. Aineõpetaja võib kasutada aineõppe seisukohalt oluliste tööde hindamisel hinnanguid „arvestatud” ja „mittearvestatud“. Hinde „arvestatud“ saab õpilane, kelle suulist vastust (esitust), kirjalikku tööd, praktilist tegevust või selle tulemust saab lugeda vähemalt piisavaks vastavalt õppekavas toodud õpitulemuste nõuetele. Hinde „mittearvestatud“ saab õpilane, kelle suulist vastust (esitust), kirjalikku tööd, praktilist tegevust või selle tulemust ei saa lugeda piisavaks vastavalt õppekavas toodud õpitulemuste nõuetele.
	2. Kokkuvõttev hinne on õppeaine trimestri- või poolaasta~~-~~ ja aastahinne .
	3. Poolaastahinde võib õpetaja panna õppeaines, mida õpitakse ühe nädalatunniga.
	4. Õpilasele, kelle trimestri- või poolaasta hinne on «puudulik» või «nõrk» või on jäetud välja panemata, võimaldatakse uue trimestri või poolaasta alguses 10 õppepäeva jooksul sooritada vastavas õppeaines järele vastamine.
	5. Kui õppeaine trimestri või poolaasta hinne on jäänud välja panemata ja õpilane ei ole kasutanud võimalust järele vastata, arvestatakse aastahinde väljapanekul, et õpilase trimestri või poolaasta omandatud teadmised ja oskused vastavad hindele «nõrk».
	6. Õpilasele, kelle trimestri või poolaasta hinne on «puudulik» või «nõrk» või on jäetud välja panemata, määratakse selles õppeaines järgmiseks trimestriks või poolaastaks individuaalne õppekava või muu tugisüsteem (logopeediline abi, eripedagoogiline abi, individuaalne õpiabi, pikapäevarühm jm), et aidata omandada nõutavad teadmised ja oskused. Õpilasel on kohustus määratud tugisüsteem vastu võtta.
	7. Individuaalses õppekavas määratakse vähendatud või suurendatud nõuded õppesisule ja õpitulemustele võrreldes kooli õppekavaga.
	8. 9. klassi õpilasele pannakse aastahinded välja enne lõpueksamite toimumist, välja arvatud õppeainetes, milles õpilane jäetakse täiendavale õppetööle.
	9. Alates 2014.a kevadest saavad 9.klassi lõpetada õpilased, kes III kooliastmes on sooritanud hindelise loovtöö.
	10. Loovtöö üldteema otsustatakse õppenõukogu poolt eelmise õppeaasta viimases õppenõukogus.
	11. Kui õpilane jäetakse täiendavale õppetööle, pannakse õppeaine aastahinne välja pärast täiendava õppetöö lõppu, arvestades täiendava õppetöö tulemusi.
	12. Mõjuvate põhjuste korral (haigus) võib lapsevanem taotleda trimestri või poolaasta hinde väljapanemise tähtaja pikendamist. Selleks tuleb direktorile esitada kirjalik taotlus koos põhjendusega.
	13. 8. klassis toimub ühes õppeaines üleminekueksam. Üleminekueksami ained otsustatakse õppenõukogu poolt enne teise trimestri algust. Eksamiaineteks valitakse üks aine humanitaar-, üks reaal- ja üks loodusainete hulgast. Õpilane valib nende hulgast ühe ning teavitab oma valikust klassijuhatajat 1.märtsiks.
	14. 8. klassis kantakse üleminekueksami hinne klassitunnistusele. Eksamihinnet ei arvestata aastahinde väljapanekul.
	15. Üleminekueksami materjalid koostab aineõpetaja ja esitab direktorile kinnitamiseks vähemalt kaks nädalat enne eksami toimumist. Üleminekueksam toimub enne õppeperioodi lõppu.

# Hinde vaidlustamine

# Õpilasel või tema seaduslikul esindajal on õigus hinnet vaidlustada kümne koolipäeva jooksul pärast hinde teada saamist, esitades kooli direktorile kirjalikult vastava taotluse koos põhjendusega.

# Kooli direktor teeb otsuse ja teavitab sellest taotluse esitajat kirjalikult viie tööpäeva jooksul, arvestades otsuse vastuvõtmise päevast.

# Hinde vaidlustamise korral toimub vajadusel õpilaste teadmiste kontroll 10 õppepäeva jooksul, millest võtab osa aineõpetaja ja direktor.

# Kui õpilane ei ole hindega rahul ja soovib seda vaidlustada, teavitab ta sellest aineõpetajat vahetult pärast hinde teada saamist. Seejärel teeb aineõpetaja õpilase juuresolekul tööst koopia, mille annab õpilasele. Originaal jääb aineõpetajale (koolile) hinde vaidlustamisevõimaluse lõpuni.

# Suulisi hindeid ei saa vaidlustada.

# Käitumise ja hoolsuse hindamine

# Käitumise ja hoolsuse hindamise eesmärk Kiltsi Põhikoolis on:

* suunata õpilasi järgima üldtunnustatud käitumis- ja kõlblusnorme ning täitma kooli kodukorra nõudeid;
* motiveerida õpilasi täitma õppeülesandeid.
	1. Õpilase käitumise hindamise aluseks on kooli kodukorra täitmine ning üldtunnustatud käitumis-ja kõlblusnormide järgimine koolis.
	2. Käitumishindega «eeskujulik» hinnatakse õpilast, kellele. üldtunnustatud käitumis- ja kõlblusnormide järgimine on harjumuspärane, kes täidab kooli kodukorra nõudeid eeskujulikult ja järjepidevalt.
	3. Käitumishindega «hea» hinnatakse õpilast, kes järgib üldtunnustatud käitumis- ja kõlblusnorme ning täidab kooli kodukorra nõudeid.
	4. Käitumishindega «rahuldav» hinnatakse õpilast, kes üldiselt järgib üldtunnustatud käitumis-ja kõlblusnorme ning täidab kooli kodukorra nõudeid, kuid kellel on esinenud eksimusi.
	5. Käitumishindega «mitterahuldav» hinnatakse õpilast, kes ei täida kooli kodukorra nõudeid, ei allu õpetajate nõudmistele ega järgi üldtunnustatud käitumis-ja kõlblusnorme. Õpilase käitumise võib hinnata «mitterahuldavaks» ka üksiku õigusvastase teo, ebakõlbelise käitumise või kooli kodukorra rikkumise eest.
	6. Hoolsuse hindamise aluseks on õpilase suhtumine õppeülesannetesse: kohusetundlikkus, töökus ja järjekindlus õppeülesannete täitmisel.
	7. Hoolsushindega «eeskujulik» hinnatakse õpilast, kes suhtub õppeülesannetesse alati kohusetundlikult, õpib kõiki õppeaineid võimetekohaselt, on õppeülesannete täitmisel töökas ja järjekindel, ilmutab omaalgatust ja viib alustatud töö lõpuni.
	8. Hoolsushindega «hea» hinnatakse õpilast, kes suhtub õppeülesannetesse kohusetundlikult, on töökas ja järjekindel õppeülesannete täitmisel, hoolikas ning õpib võimetekohaselt.
	9. Hoolsushindega «rahuldav» hinnatakse õpilast, kes üldiselt täidab oma õppeülesandeid, kuid ei ole piisavalt töökas ja järjekindel õppeülesannete täitmisel ega õpi oma tegelike võimete kohaselt.
	10. Hoolsushindega «mitterahuldav» hinnatakse õpilast, kes ei õpi võimetekohaselt, suhtub õppeülesannetesse lohakalt ja vastutustundetult.

# Õpilaste täiendavale õppetööle jätmine, järgmisse klassi üleviimine ja klassikursust kordama jätmine.

# Õpilase järgmisse klassi üleviimise või täiendavale õppetööle jätmise otsustab kooli õppenõukogu aastahinnete alusel. Täiendavale õppetööle jäetakse põhikooli õpilane õppeainetes, milles tema teadmised ja oskused vastavad hinnetele “nõrk" või “puudulik", et ta omandaks õppekava nõuetele vastavad teadmised ja oskused.

# Puudulike aastahinnete korral jäetakse 1.-9.klassi õpilane täiendavale õppetööle.

# Täiendav õppetöö toimub pärast õppeperioodi lõppu aineõpetaja vahetul juhendamisel kuni 10 õppepäeva jooksul.

# Täiendava õppetöö korraldamiseks koostab aineõpetaja vastava plaani, millega tutvumist kinnitab lapsevanem allkirjaga.

# Täiendava õppetöö tulemusi kontrollitakse ja hinnatakse.

# Täiendava õppetöö lõppedes hindab õpetaja õppetöö tulemusi ja paneb välja õppeaine aastahinde.

# Õpilase üleviimine järgmisse klassi või klassikursuse kordama jätmise otsustab õppenõukogu hiljemalt 30. augustiks.

# Õpilane viiakse järgmisse klassi üle olenemata käitumise aastahindest. Klassikursust ei jäeta kordama lihtsustatud riikliku õppekava järgi õppivaid õpilasi

# Õpilane võidakse jätta klassikursust kordama, kui tal on kolmes ja enamas aines pandud välja aastahinne „puudulik” või „nõrk” või kui õpilane ei ole sooritanud täiendavat õppetööd, kui see osutub õpilase arengu seisukohalt otstarbekaks.

# Õppenõukogu kaasab otsuse tegemisse ka lapsevanemad.

# Õppenõukogu võib kaaluda õpilase klassikursuse kordama jätmist vanema kirjaliku avalduse põhjal ka ühe „puuduliku“ aastahindega või pikaajalise haiguse korral, kui see osutub õpilase arengu seisukohalt otstarbekaks.

# Õppenõukogu otsuses kajastub klassikursuse kordamise põhjendus.